**OSNUTEK**

NAJEMODAJALEC: **Ministrstvo za infrastrukturo,** Langusova ulica 4, 1535 Ljubljana, zanj **DRI upravljanje investicij, Družba za razvoj infrastrukture, d. o. o.,** Kotnikova ulica 40, 1000 Ljubljana, ki jo zastopa poslovodstvo v sestavi Jurij Kač, univ. dipl. ekon., kot generalni direktor in Emanuel Čerček, dipl. ekon., ter Gregor Majdič, univ. dipl. inž. str., kot člana poslovodstva

Matična številka: 5269652000

Identifikacijska številka za DDV: SI 47991119

(v nadaljevanju: naročnik)

in

NAJEMNIK:

|  |
| --- |
|  |
|  |

**POGODBA O NAJEMU/UPORABI MOBILNE NAPRAVE ZA STARTNI ZRAK MSU 200**

*1. člen*

Pogodbeni stranki ugotavljata, da:

* je DRI upravljanje investicij, d. o. o. dne 18. 7. 2019 prevzela v začasno izvajanje storitve obratovanja letališča Edvarda Rusjana Maribor (v nadaljevanju LERM), za obdobje do 31. 12. 2023;
* da v imenu in za račun Ministrstva za infrastrukturo DRI upravljanje investicij, d. o. o. sklepa to pogodbo na podlagi pogodbe o izvedbi naročila št. 2430-19-100033, sklenjene dne 2. 7. 2019, aneksa št. 1 sklenjenega dne 24. 12. 2020 in aneksa št. 2 sklenjenega dne 27. 12. 2021 med Ministrstvom za infrastrukturo in DRI upravljanje investicij, d. o. o.;
* je Ministrstvo za infrastrukturo lastnik mobilne naprave za startni zrak MSU 200, proizvajalca Hamilton Sundstrand, tip PH-47 C 3 (v nadaljevanju tudi oprema), ki se oddaja v najem in je najemniku na voljo na za uporabo v skladu z določil te pogodbe,
* je najemodajalec na podlagi 67. in 77. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) na spletni strani DRI upravljanje investicij, d. o. o. objavil Pogoje in cenik najema/občasne uporabe opreme »Zračni starter MSU 200« ki opredeljujejo pogoje najema,
* je najemnik pri najemodajalcu podal vlogo za najem v zahtevani vsebini,
* se oprema oddaja v najem skupaj s storitvijo upravljanja z napravo,
* je mobilna naprava za startni zrak MSU 200 v predvidenem obdobju na voljo za uporabo, zato stranki sklepata to pogodbo z namenom opredelitve pravic in obveznosti v zvezi z najemom,
* da znaša vrednost opreme, ki je predmet najema na dan podpisa te pogodbe……EUR z DDV.

*2. člen*

S to pogodbo najemodajalec odda v najem in uporabo mobilno napravo za startni zrak MSU 200, proizvajalca Hamilton Sundstrand, tip PH-47 C 3:

-

Ta najemna pogodba se sklepa za obdobje ………dni. Obdobje začne teči z dnem…………. ob …..in se konča ob …………...

Najemnik bo opremo uporabljal na lokaciji…………………..

Najemnik se s to pogodbo za čas trajanja najema zavezuje najemodajalcu plačati strošek po ceniku najemodajalca v skupnem znesku:

……………………………EUR brez DDV

……………………………EUR z DDV

V to ceno so vštete tudi vse morebitne davčne dajatve.

Pred prevzemom naprave, morajo vse osebe, ki so navedene v Prilogi 1 te pogodbe, opraviti usposabljanje za ravnanje z napravo, ki ga izvede predstavnik najemodajalca.

*3. člen*

Najemodajalec bo opremo najemniku dostavil najkasneje do dne ………….do…..xxx ure na lokacijo najema, ………………………………..

Ob prevzemu in vračilu se podpiše primopredajni zapisnik o stanju opreme. Zunanji izgled predmeta, stanje komponent, delovanje predmeta, morebitne pomanjkljivosti bosta najemodajalec in najemnik pred prevzemom zapisala v primopredajnem zapisniku.

*4. člen*

Najemnik se zavezuje z opremo ravnati kot dober gospodar. Najemnik se zavezuje zagotoviti, da bodo opremo uporabljale samo osebe, ki so poimensko navedene v Prilogi 1 k tej pogodbi.

Najemnik ne sme brez pisnega soglasja najemodajalca oddati ali posoditi predmeta te pogodbe v podnajem.

Najemnik se zavezuje, da ne bo uporabljal predmeta za kakršnekoli nezakonite namene in brez posebnega pisnega soglasja najemodajalca ne bo uporabljal predmeta v nasprotju z njegovo običajno oziroma posebej dogovorjeno rabo.

Najemnik zagotavlja, da ima potrebno znanje, informacije in da je usposobljen za normalno uporabo predmeta te pogodbe. V primeru, da teh znanj nima, se skladno s to pogodbo zavezuje, da bo ta znanja pridobil pred uporabo predmeta te pogodbe.

Najemnik se ob tem prav tako zavezuje, da bo opremo uporabljal izključno po navodilih strokovno usposobljene osebe, ki jo zagotovi najemodajalec.

Najemodajalec zagotavlja, da bo strokovno usposobljena oseba na voljo najemniku s fizično prisotnostjo v času trajanja najema in sicer vsak dan med ….h in …..h.

Najemodajalec se ob prevzemu zavezuje izročiti tehnično brezhibno delujočo opremo, očiščeno in primerno za uporabo. Najemnik se zavezuje ob vračilu opremo vrniti v enakem stanju, kot je bilo predano. Za datum vračila se šteje datum, ko so odpravljene vse morebitno ugotovljene pomanjkljivosti.

V času trajanja najema je najemnik dolžan poskrbeti za ustrezno varno hrambo opreme.

*5. člen*

V primeru, da najemnik ne omogoči prevzem opreme v enakem stanju, kot je bila v trenutku predaje na dogovorjen datum do …….. ure, mora to storiti naslednji delovni dan do 10. ure. Za ta dan ter vsak nadaljnji dan zamude najemodajalec najemniku obračuna dvojno ceno dnevnega najema, kot je določena v veljavnem ceniku. Najemnik bo ob tem povrnil vso škodo in stroške, ki bodo nastali najemodajalcu iz tega naslova ali kakršnegakoli drugega vzroka.

*6. člen*

Po končanem najemu najemodajalec najemniku izstavi račun glede na dejanske dneve najema ter skladno s cenikom iz dokumenta Pogoji in cenik občasne uporabe, ki predstavlja Prilogo 2 te pogodbe.

Rok plačila računa je trideset (30) dni od prejema računa. Plačilo se izvrši na transakcijski račun št. SI56 3000 0000 0680 103 pri banki Sberbank d. d.

*7. člen*

Najemodajalec lahko kadarkoli odstopi od pogodbe v primeru, da:

* najemnik opremo uporablja na način, da na merilni opremi nastaja ali da bi lahko nastala škoda,
* najemnik ali katerakoli tretja oseba opremo uporablja v nasprotju z navodili najemodajalca.

Najemnik lahko odstopi od pogodbe v primeru, da se ob prevzemu ugotovi, da stanje najemne opreme ne zagotavlja varne in funkcionalne uporabe.

*8. člen*

Skrbnik pogodbe na strani najemodajalca je …………..naslov elektronske pošte………, tel……..

Skrbnik pogodbe na strani najemnika je …………..., naslov elektronske pošte: ………..….., tel. ……………..

Oseba, ki je na strani najemodajalca zadolžena za upravljanje z napravo in bo najemniku na voljo za čas trajanja najema je……….. naslov elektronske pošte………, tel……..

*9. člen*

Morebitne nastale spore bosta pogodbeni stranki skušali rešiti sporazumno. V nasprotnem primeru lahko vsaka pogodbena stranka sproži spor pri stvarno pristojnem sodišču v Ljubljani.

*10. člen*

Pogodba je sklenjena in prične veljati z dnem, ko jo podpišeta obe pogodbeni stranki in se sklepa za čas trajanja najema oziroma do izpolnitve vseh pogodbenih obveznosti.

Sestavni del te pogodbe je vloga najemnika iz 1. člena te pogodbe s prilogami.

*11. člen*

Pogodba je nična, če kdo v imenu ali na račun najemnika predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je najemodajalec funkcionar ali njegov družinski član

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

*12. člen*

Pogodba je sestavljena in podpisana v dveh enakih izvodih, od katerih prejme vsaka stranka po en izvod.

|  |  |
| --- | --- |
| ……………………………, dne ………………… | ………………………, dne ............... |
| Priloga 1:* poimenski seznam oseb, ki bodo uporabljale predmet najema

Priloga 2:* Pogoji in cenik občasne uporabe, ki predstavlja prilogo 2 te pogodbe.
 |  |
| Podpisano dne: | Podpisano dne: |
| **Najemnik:**  | **Najemodajalec :** |
|  | **DRI upravljanje investicij, d. o. o.** |
|  | Jurij Kač, univ. dipl. ekon.,generalni direktorEmanuel Čerček, dipl. ekon.,član poslovodstva |
|  |  |

Priloga 1

Poimenski seznam oseb, ki bodo v času najema uporabljale napravo:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_